36 bis – 20 (juliol) Ús obligatori de mascareta | Gremi Empresarial d'Ascensors de Catalunya
36 bis – 20 (juliol) Ús obligatori de mascareta
by Gremi Empresarial d'Ascensors de Catalunya | jul. 17, 2020 | Comunicats
El Departament de Salut de la Generalitat de Catalunya ha formulat un nou redactat, vinculat a la Resolució SLT/1648/2020, en relació a l’ús de les mascaretes al lloc de treball, que resumeix:
En les oficines, quan la persona estigui al lloc de treball no caldrà dur mascareta si es manté la distància de seguretat.
En aquelles tasques on s’hagi de fer esforç tampoc caldrà dur mascareta.
En les zones comuns o on hi hagi personal extern sí que ha de dur-se posada la mascareta.
Consulteu el document de faq’s del Departament de Salut:
A la feina, haig de dur mascareta? Cal que les empreses garanteixin totes les mesures de protecció per a les persones treballadores. En empreses no obertes al públic, un cop la persona treballadora estigui al seu lloc de treball (asseguda i/o fent una tasca que no comporti mobilitat) i amb totes les mesures necessàries, pot prescindir de la mascareta malgrat que continua sent recomanable.
En canvi, serà obligatòria per a tots els desplaçaments que es facin a l’interior del centre de treball (entrades, sortides, lavabo…) També es podrà prescindir de la mascareta en aquelles feines que impliquin un gran esforç físic, independentment de si es duen a terme a l’interior o a l’exterior (per exemple, en treballs vinculats a la construcció) i sempre que es pugui garantir la seva seguretat i salut.